Cartes al ser – Guillem Burnat\nCartes al ser\nL’ARMADURA DE L’ÀNIMA\nPortem una armadura a sobre. La similitud és que l’ego, la nostra personalitat, el nostre escafandre que portem a sobre, o el cotxe que conduïm….. és una armadura\nI sanar és quan cau un tros d’armadura……el procés és dolorós……però després ens sentim més lleugers i oberts cap a la vida.\nSanar seria estovar aquest tros d’armadura…….i el millor de tot és que casi ni t’has d’esforçar en això…..la vida mateixa et va portant escenaris, esdeveniments, persones, que et freguen, et xoquen…. i el com ho vius…..el sofriment amb el que ho vius és la substància que va estovant l’armadura…… el sofriment és com si fos un 3en1 espiritual…..necessari perquè l’armadura es comenci a descollar mica en mica fins desenganxar-se.\nSanar és aquest procés d’anar deixant caure les peces que conformen aquesta armadura…….és una armadura feta de passat, d’experiències del passat que van ser dures i ens van endurir, de creences apreses a l’escola, a la familia, és una armadura tant gran i bèstia……que la gran peli d’aquesta vida és que ens pensem que som aquesta armadura.\nPer això fa mal quan deixem que caigui un trosset. Però és el camí.\nPerquè aquesta armadura representa el passat…..i representa qui creiem que som.\nSom aquesta armadura? som aquesta idea que tenim de nosaltres?\nEt pots fer aquesta pregunta repetidament fins que l’eternitat: qui sóc?\nSanar és plorar el dolor quan es cau un tros d’armadura. Emocions no resoltes i abraçades: com si fos la pega que enganxa l’armadura amb el….qui porta l’armadura.\nSanar és deixar anar…..el passat/futur……..\nI el dolor és tant gran que és com si morissim. Com si no. És. És la mort del qui creiem ser.\nI si som conscients que portem una armadura a sobre, no ajuda gaire queixar-se de l’armadura que portem…..d’alguna manera va ser necessària i va tenir la seva funció. Cal honrar la seva funció. Honrar el passat tal i com va ser……fa que……. no et calgui ajupir-te i voler re-enganxar-te el tros d’armadura que acaba de caure.\nEs parla molt del gran despertar, però no només és descobrir les mentides del món on hem viscut fins ara……sino que és descobrir qui som. Descobrir que portem una armadura i no som aquesta armadura. El gran despertar és després d’un funeral, després de la mort. I no una vegada. Moltes. És cíclic. Mort i reneixement és com dir pluja de trossos d’armadura.\nI em pregunto…..i no s’acaba l’armadura?\nSi. Quan no hi hagi ment. Quan no hi hagi ni passat ni futur. Només present. Només presència i plenitud.\nLa parella és un mirall profund\nCom la tracto a ella és com em tracto a mi.\nCom la jutjo a ella és com em jutjo a mi.\nAixò és projectar-se en l’altre: jo projecto (poso, diposito en l’altre, espero de l’altre..) tot lo meu que no em sé veure jo sol.L’altre reflecteix el que jo no em sé veure de mi. En l’altre admiro les qualitats que jo no em permeto practicar.\nEn l’altre vaig a buscar el que jo no em dono.\nLa vida, que és sàvia i catxonda, conspira perquè acabis compartint vida amb la persona necessària per a la teva evolució espiritual, que et portarà els problemes i regals necessàries per a fer aquest canvi.\nGràcies a les expectatives no complertes, gràcies al sofriment, a les baralles, discussions, dols, gràcies al conflicte….i a la repetició del conflicte…… te’n adones que és tot teu.\nEts tot tu projectant a fora. Ets tot tu creant (de manera inconscient) la realitat de la teva vida. Te’n adones que l’altre ets tu. L’altre és un un reflex. El mirall que et fa conèixe’t.\nÉs llavors quan, al ser coneixedor, pots fer-te càrrec de tu mateix i trencar la perpètua repetició i ser una mica menys esclau de la teva pròpia matrix.\nTot és un mirall.\nANALOGIA ENTRE L’AIGUA I LA CONSCIÈNCIA\nEls temps que corren conviden a la reflexió.\nEm conviden a reconèixer, a seure cara a cara amb les meves pors.\nSi, mirar la por.\n“Una cita amb la por”. (Quedeu, seieu còmodes i ja veureu com vindrà conversa)\nDeixar d’ignorar-la i anestesiar-la. Fer-li cas.\nJo sóc “jo”.\nAquest “jo” és un personatge: Té un cognom, té una història, coneixements, experiències, que s’ha format i configurat al llarg dels anys.\nAquest “jo”, aquest personatge, té pors. Una d’aquestes pors és molt gran; es diu: por a la mort.\nDe petit, aquest “jo” va copsar aquesta idea per primera vegada. La idea es va construir en què morir significa deixar d’existir. Un buit negre.\nVa crear molt angoixa…i per evitar aquesta angoixa, vaig protegir-la amb un munt de coses per no sentir-la més, ja que era molt dolorosa. Suposo que tampoc vaig tenir cap adult (ells també amb les seves pors) a prop que m’ajudés a reformular la idea.\nSegurament, sobre la por a la mort hi he amuntegat altres pors no tant grans, que la tapen. Però si cavo bé la reina és aquesta:\nPor a morir. Por a desaparèixer. Por a deixar d’existir.\nI sobre això, pors més temporals, por a perdre la meva feina, família, amics, confort, diners, por a ser pobre, por al dolor, por al canvi.\nPor al canvi?. No serà el mateix?\nTorno a mi.\nJo sóc jo. (oi?)\nJO m’he identificat amb que sóc “jo”,\nperò en el moment en que puc observar aquest “jo”, qui és doncs el que observa?\nEl personatge és qui té les pors, però no qui l’habita, no el que OBSERVA.\nNo ens n’adonem que no som aquest “jo”, aquest personatge,\ni d’això se’n diu “estar adormit”, estar dins la matrix.\nÉs com haver entrat dins d’un escafandre i oblidar-se que portem un vestit pesat, incòmode, de poca mobilitat.\nI em ve una analogia molt senzilla en el planeta on vivim: el planeta AIGUA (s’hauria de dir així).\nUn planeta la major part fet d’aigua.\nNosaltres, la major part fets d’aigua.\nPotser el cicle de l’aigua és un símil del cicle de la consciència:\nTu no ets el riu, tu ets l’aigua que baixa el riu!\nTu no ets el riu, no ets les pedres, la terra, els salts d’aigua que el conformen, la inclinació, etc…. tu no ets EL RIU (el personatge)\nTu ets l’aigua que baixa el riu! Tu baixes i flueixes pel riu, adaptant-te i deixant-te endur pel corrent sense cap tipus d’esforç. No et quedes enganxat a les pedres quan te les trobes, passes pel costat!\nAdmet-ho d’una vegada, tu no controles res! si ni tants sols controles la digestió del teu cos…que has de controlar el com vols que et vagin les coses?(voler que el riu tingui tal trajectòria)\nEl riu arriba a la desembocadura del mar: LA MORT DEL RIU\nEl riu es transforma i “mor”.\nMort és un eufemisme de transformació!\nTu no moriràs, tu no desapareixeràs!\nEs transformarà el cos, el personatge, que creus que estàs vivint ara. El teu riu. Però no l’aigua que porta el riu.\nNo desapareixeràs, no deixaràs d’existir.\nEl riu es converteix en oceà.\nTu et fondràs i t’uniràs amb la consciència total. Et transformaràs.\nCom el capullo en papallona.\nQuant n’estem d’identificats amb el “cotxe que conduïm”!! Aquest personatge, aquesta idea que tenim de nosaltres, aquest “jo”.\nUn exercici que vaig llegir del Jodorowsky: actua un dia com si fossis algú altre. Dissenya una persona, amb els seus pros i contres, i habita-la.\n“Fes veure” que ets aquesta persona, durant 1h, 2h, tot un dia, tota una setmana, demana a qui t’envolta que et digui per aquest nou nom. Experimenta amb la creativitat que tens adormida, que tant utilitzava aquell nen/a que eres i que creava a l’instant amb el seu imaginari. Juga a sortir de “tu”.\n“Juguem” la vida. Ampliem el significat d’aquesta paraula. Jugar és actuar aquests nous personatges.\nPoc a poc guanyaràs distància amb el teu propi i per tant amb les seves pors, i per tant amb la por final, la mort.\nLa mort és la transformació de la vida.\nRes roman estàtic.\nI potser i només potser, integrant la mort, acceptant la mort (acceptant la desembocadura del riu), deixarem també de tenir por a viure. Venerarem i respectarem més el fet d’ésser vius.\nHonrarem la vida.\nHonrarem la família.\nHo honrarem tot.\nEns honrarem a nosaltres mateixos i reconeixerem que tenim el poder de transformar el món\na través de transformar-nos a nosaltres mateixos.\nDoncs això. Juguem?


Estàs aquí:Inici Notícies Amb la lluita dels estibadors i estibadores\nSi s'haguera convalidat a les Corts espanyoles el Decret del Govern de Rajoy, la seua aplicació haguera significat la destrucció en 4 anys de la totalitat dels 6.500 llocs de treball estable existents a tots els ports de l'estat espanyol, dels quals més de 3000 als Països Catalans.\nLlocs de treball estable que serien substituïts per mà d'obra de contractació diària mitjançant ETT o, encara pitjor, pel treball dels mariners dels vaixells sota bandera de conveniència, molts d'ells sotmesos a condicions laborals inhumanes, sense salari mínim ni dret a sindicació ni, menys encara, control de mesures de seguretat (tot això assolit "gràcies" i després a la gran derrota dels treballadors de la marina mercant).\nL'actual règim laboral de l'estiba no és «un privilegi», com tant cacaregen els mitjans de comunicació al servei de la burgesia. És l'herència, ja prou degradada, de les conquestes obtingudes pels treballadors del sector mitjançant duríssimes lluites nacionals i internacionals des dels inicis del moviment obrer  i especialment després de la 2a Guerra Mundial.\nA l'Estat espanyol, la més notòria d'aquestes lluites va ser el gran procés vaguístic dels estibadors del 79-85, en defensa d'un conveni del sector i contra la privatització de l'estiba via Decret del govern de l'UCD. La vaga de 1980 s'allargà 18 mesos i inclogué ocupacions de vaixells, tancaments de ports, col·lectivitzacions de salaris, menjadors comunitaris, enfrontaments amb la policia... a més de la mort d'una xiqueta, filla d'un estibador, atropellada durant una manifestació de les famílies dels vaguistes en Las Palmas – Arxipèlag Canari. Hi hagué solidaritat obrera organitzada en totes les ciutats portuàries de l'Estat, però també en ports internacionals, on es boicotejava els vaixells espanyols amb càrregues estibades per esquirols.\nAquests anys el moviment estava organitzat assembleàriament i coordinat en l'àmbit estatal mitjançant delegats, la qual cosa permeté un gran control per part dels treballadors de la seua pròpia lluita. El resultat va ser no només la victòria -es tombà el Decret i se signà el primer Conveni Marc- sinó també el final de la implantació de CCOO i UGT, les direccions de les quals estaven massa ocupades en col·laborar obertament amb el govern i la patronal després de la signatura del «Pactos de la Moncloa». Al seu lloc, es creà l'actual Coordinadora Estatal de Treballadors del Mar, que reuní al seu interior els dirigents naturals de les assemblees i que gairebé quaranta anys després (amb dirigents de caràcter molt diferent) encara gaudeix del prestigi d'aquells anys gloriosos i la confiança de la majoria dels estibadors. Amb un altíssim nivell d'afiliació sindical, la Coordinadora representa més del 80% dels treballadors dels ports de l'Estat. Dels tres més importants (dos d'ells als Països Catalans), en els de Barcelona i Algesires té el 100% de la representació sindical, i al de València, la majoria absoluta .\nSalaris mínims garantits encara que falte el treball, el seu repartiment sota control sindical durant les crisis, homogeneïtzació dels salaris, jornades de sis hores, jubilació a 55 anys, condicions de treball i seguretat dignes en una professió molt dura i amb un alt nivell d'accidents laborals greus : en definitiva, el nucli del present conflicte està en la voluntat de la Comissió Europea, el govern espanyol i les grans multinacionals de la logística portuària per acabar amb aquestes conquestes obreres.\nL'objectiu és clar: augmentar beneficis de les empreses de transport marítim a força de sotmetre a condicions de treball miserables i precàries un dels pocs sectors de la classe obrera que encara no està patint el resultat de les reformes laborals continuades. Però el mètode ha dividit a la mateixa patronal. Mentre el lobby JP Morgan-Noatum-Cosco sembla que està darrere de les presses del govern espanyol per imposar d'una manotada la desfeta de l'estiba, mentre a València es demana la intervenció de l'exèrcit, altres empreses implantades en els grans ports, almenys Maersk , prefereixen la via de la negociació, per lenta que puga ser, abans de provocar una gran vaga que els comportaria pèrdues de moltíssima importància. I aquesta divisió és la que s'ha manifestat al Parlament Espanyol, quan el 16 de març ha votat contra la convalidació del Decret-llei del 24 de febrer, gràcies fonamentalment als vots del PSOE i l'abstenció de Ciudadanos, un fet absolutament insòlit i amb un únic precedent històric. Més encara si tenim en compte què, malgrat alguna que altra amenaça de la Coordinadora, no s'ha fet vaga ni un sol dia.\nLes actuals negociacions Patronal – Coordinadora-CTM són bastant fosques. Han enviat a casa al «mediador» Marcos Peña (president del CES), que ha estat pel mig de les negociacions durant mesos i la proposta final del qual sembla que serà inclosa pel govern Rajoy en un proper Decret-Llei. Però no hi ha manera de saber si la Coordinadora-CTM l'accepta o no, tanta ambigüitat hi ha en les declaracions que es fan. Eixa proposta, en tot cas, inclouria «la reducció del 10% de les retribucions dels treballadors dels ports afectats pel conveni col·lectiu sectorial estatal», el finançament amb fons públics de l'acomiadament d'estibadors i cap garantia seriosa d'estabilitat en l'ocupació dels estibadors actuals integrats a les empreses.\nÒbviament, el col·lectiu d'estibadors no pot acceptar tal proposta, que significaria el principi del seu final, una derrota sense ni tan sols haver iniciat el combat amb l'arma més poderosa que tenim contra els patrons i els governs: la vaga.\nPel manteniment de l'ocupació estable par a tots els treballadors de l'estiba. Pel manteniment dels salaris i totes les condicions laborals favorables del conveni vigent, per als actuals estibadors i tots els futurs contractats.\n Una de les primeres vagues obreres documentades al País Valencià va ser la dels estibadors del Grau de València en 1842... i ja es lluitava contra els propietaris dels vaixells, que exigien «llibertat de contractació de treballadors matriculats o no matriculats»! Veure F.A. Martínez Gallego. Esperit d'associació. Cooperativisme i mutualisme laics al País Valencià, 1834-1936, pg. 60.\n Resultats eleccions sindicals al Port de València (2015): Coordinadora, 13 delegats; UGT, 4; CCOO, CGT i APTPPV, 2 delegats cadascú. (http://www.elmundo.es/comunidad-valenciana/2015/01/16/54b8c6f622601db0698b456b.html).\n En 2016 hi hagué quatre morts i 300 ferits greus en un col·lectiu total de 6.500 treballadors.


Refugi Font Nova – CCEX\nJunta directiva i estatuts\nAlta nous socis\nExcursions i sortides 2019\nMarxa “La Rabosa” 2019\nMarxa “La Rabosa” 2018\nMarxa “La Rabosa” 2017\nRefugi Font Nova\nActualment, el refugi està tancat.\nEstem realitzant tasques de manteniment. Disculpeu les molèsties.\nContacta amb el Refugi de la Font Nova\nAquest lloc utilitza "cookies" per millorar el rendiment, recopilar dades estadístiques anònimes de navegació i integrar-se amb altres serveis. En continuar navegant pel lloc vostè n'accepta el seu ús.Continuar Més informació


L’ICG Força Lleida reacciona a temps per sumar el segon triomf – La Manyana\nUn parcial de 2-15 en els quatre últims minuts decideix un xoc en què Carrera i Badji lideren l'anotació\nL'equip d'Encuentra va estar més encertat en els moments finals\nL’ICG Força Lleida va saber reaccionar a temps a Azpeitia i va encadenar un parcial de 2-15 en els quatre últims minuts que li va permetre derrotar el Juaristi per 86-91 i sumar el segon triomf de la temporada.\nUn triple de Lafuente donava el primer avantatge a l’ICG davant un Juaristi que en els primers minuts tirava del talent i els punts de Savkov per anar per davant fins aconseguir una màxima renda de 9 (16-7) que provocava el temps mort de Gerard Encuentra a 4’49”.\nEl despertar de Carrera en anotació va tornar a ficar en el partit als visitants. De fet, deu punts consecutius del veneçolà donaven la volta al marcador i un triple de González rubricava un bon final d’aquest primer període (21-25).\nEn el segon, Rosa prenia el relleu anotador de Carrera per mantenir a l’equip per davant amb dos triples consecutius. No obstant això, començaven els problemes en defensa mentre els locals trobaven l’encert des de la llarga distància.\nDos triples d’Hevia i Nicholas signaven un parcial de 13-0 per als locals i en l’última acció d’aquest segon període Guridi també anotava de tres per donar la màxima renda als seus, que se n’anaven al descans amb 50-39.\nEl tercer període es convertiria en un autèntic combat des de la llarga distància. Tres triples de Lafuente i un González s’apropaven a l’ICG al marcador, però responia un ressuscitat Savkov amb una cistella de tres i un altre 3 + 1 que tornaven a encendre les alarmes lleidatanes (65-55 a 2’37” de la fi del període).\nApareixia llavors al rescat Badji per encadenar sis punts que frenaven l’ofensiva local i acompanyava Rosa amb un triple que permetia tancar la primera mitja hora de joc amb un 68-64 que ho deixava tot obert.\nEl Juaristi va repetir un bon inici de quart en l’últim i es va mantenir per davant amb diferències interessants. Hanclik disparava el marcador fins a un 84-76 a 4’38” de la fi que propiciava el temps mort d’Encuentra. L’equip estava tocat i va ser llavors quan es va encomanar a la figura de Badji i Carrera, que no només van anotar 12 dels 15 últims punts de l’equip sinó que en defensa van resultar decisius amb els seus taps i intimidació.\nSis punts del pivot nigerià cedit pel Barça mantenien a flotació a l’equip abans que Carrera se sumés a la festa amb cinc punts consecutius, inclòs un triple, que li donaven la volta al marcador (84-85 a 2’55”).\nA partir d’aquí el Juaristi va col·lapsar i l’ICG va trobar en les seves dues figures el bàlsam necessari per tancar el triomf. Un tap del veneçolà va donar ales als seus, que en la següent possessió anotaven un triple per mitjà de González (84-88 a 1’18”).\nCissoko fallava el seu atac, però l’ICG Es menjava la possessió sense llançar a cistella. El base francès del Juaristi sí que anotava dos tirs lliures situant el 86-88 a 40″ de la fi. No obstant això, l’ICG s’entestava a donar-li emoció al xoc. Primer Badji perdia una pilota i posteriorment Lafuente fallava el seu quart lliure consecutiu. Però emergia la figura de Carrera per capturar el rebot ofensiu, rebre una falta i anotar dos tirs lliures (86-90 a 15″).\nFallava Nicholas el triple, Badji capturava el rebot i rebia una falta que el portava a la línia de personal, on a 4 segons de la fi va tancar el 86-91 definitiu.


La importància de menjar bonic per menjar sa\nBarcelona. Dilluns, 9 de novembre de 2020. 23:08\nActualitzat: Dilluns, 9 de novembre de 2020. 23:10\nA l'hora de portar una alimentació saludable, la importància de l'estètica és molt més important del que es pensava. L'aparença dels aliments juga un paper fonamental en la psique humana i pot ajudar a tornar molt més desitjables els plats i a assolir la motivació necessària per portar una alimentació equilibrada.\nSón molts els estudis que analitzen la importància d'aquesta estètica en la dieta. L'últim és un estudi dut a terme a la Universitat del Sud de Califòrnia i publicat en el Journal of Marketing, que analitza si els aliments atractius poden semblar més saludables per als consumidors.\nSegons els investigadors, una estètica bonica està estretament associada amb el plaer. Veure una cosa bonica activa el centre de recompensa del cervell i observar la bellesa és inherentment gratificant. Aquest vincle amb el plaer pot fer que el menjar bonic sembli poc saludable, perquè la gent tendeix a veure el plaer i la utilitat com mútuament excloents. Per exemple, moltes persones tenen la intuïció general que els aliments són saborosos o saludables, però no ambdós.\nQuan es parla de menjar bonic, o donar importància a l'estètica als plats, s'han de tenir en compte una sèrie de criteris que es caracteritzen pels patrons ideals que es troben en la naturalesa. Per exemple, una característica estètica clàssica clau és la simetria, l'ordre i els patrons sistemàtics. També n'hi ha altres com la bona utilització dels colors per fer-ho atractiu, la disposició correcta per textures, en definitiva, l'harmonia que pot resultar atractiva a la vista.\nParlar de menjar bonic ha de veure amb seguir els patrons ideals que es troben en la naturalesa\nEn una sèrie d'experiments, els investigadors van comprovar si un mateix aliment es percep com a més saludable quan té un aspecte més bonic seguint els principis de l'estètica clàssica (és a dir, simetria, ordre i patrons sistemàtics) en comparació amb quan no ho és.\nPer exemple, als participants se'ls van subministrar torrades d'alvocat. Tots van llegir informació idèntica sobre ingredients i preus, però es va assignar aleatòriament a les persones torrades amb una millor o pitjor presentació al plat. Malgrat la informació idèntica sobre el menjar, els enquestats van qualificar la torrada d'alvocat com a més saludable en general (més saludable, més nutritiva, menys calories) i més natural (més pura, menys processada) si veien la versió bonica en comparació amb una altra versió.\nLes persones preferim gaudir d'un plat ben presentat a l'hora d'alimentar-nos\nEls experiments amb diferents aliments i manipulacions de la bellesa van donar el mateix patró de resultats. Tenint en compte que les persones estan disposades a canviar la seva dieta, a incloure millors aliments si tenen un aspecte més saludable, a motivar-se a menjar més sa o fins i tot a pagar més per aliments de millor qualitat en virtut d'aquests criteris, els experts apunten a la necessitat d'intentar tenir en compte l'estètica a l'hora de cuinar i presentar el menjar. Sobretot, en aquelles persones que pateixin sobrepès o obesitat, per a les quals la motivació és una part essencial del tractament.


Sant Feliu vol reobrir locals buits del barri del Puig i Eixample de Llevant - Diari de Girona\nSant Feliu vol reobrir locals buits del barri del Puig i Eixample de Llevant\nL'Ajuntament ofereix incentius econòmics per intentar reactivar el sector comercial\nsant feliu de guíxols | ddg 17.01.2013 | 01:00\nLa signatura del conveni amb la Cambra es va fer ahir a l´Ajuntament. ajuntament sant feliu de guíxols\nL'Ajuntament de Sant Feliu de Guíxols ha iniciat les gestions per promoure l'obertura de locals buits al barri del Puig i Eixample de Llevant, una zona de la ciutat que ha tingut al llarg dels anys una forta regressió comercial. Segons fonts municipals, els propietaris de locals comercials buits d'aquesta zona, així com els interessats a ubicar-se en aquest sector disposaran d'un seguit d'ajuts i altres incentius que poden arribar a ser del 50% de les obres de posada en marxa del negoci.\nL'alcalde, Joan Alfons Albó, i el president de la Cambra de Comerç de Sant Feliu, Joan Puig, han signat aquest dimecres un conveni per unir esforços de manera que el barri del Puig i Eixample de Llevant recobri paulatinament vida econòmica i comercial després del procés de regressió manifest.\nEl conveni estableix que l'Ajuntament aportarà a la Cambra 9.000 euros per tal que promogui dues vies d'actuació: elaboració d'una base de dades de local buits -4.000 euros-, i un projecte de tasques de mediació -5.000 euros- per elaborar unes condicions comunes que facin avantatjosa la implantació de nous negocis al sector.\nAquest barri s'ubica en una segona línia, rere la ciutat històrica i el balcó marítim, i té des de fa temps molts baixos comercials desocupats o tancats, cosa que comporta també una pèrdua d'imatge i d'oportunitats en nombrosos trams de carrers, entén l'Ajuntament. En marxa hi ha el Pla de Barris per impulsar de nou aquest sector a tots nivells, ja sigui amb aspectes socials, culturals o econòmics.\nAmb l'acord de col·laboració de les dues institucions es pretén promoure la renovació del teixit comercial existent, atreure'n de nou, i d'altra banda, mitjançar per posar en actiu els baixos comercials que estan actualment desocupats. El conveni és de sis mesos i l'Ajuntament ha optat per escollir la Cambra de Comerç de Sant Feliu de Guíxols perquè és una entitat que coneix i comprèn la realitat empresarial del territori, coneix l'administració i coneix també el món immobiliari local.\nLa Cambra treballarà durant els tres primers mesos per fer arribar a l'Ajuntament un llistat exhaustiu amb tots els locals buits de la zona o que siguin susceptibles de tenir-hi una activitat econòmica. Entre altres aspectes, la base de dades contindrà elements com la identificació de finca i propietari, dades de superfície, estat de conservació de terra, sostre, parets i tancaments exteriors, si disposa de serveis, climatització, conservació de la façana exterior, normativa aplicable, si està en venda o lloguer i quina és la seva potencialitat econòmica, entre molts altres descriptors. Un d'especialment important, i que tindrà rellevància en la base de dades, és conèixer si els propietaris s'avindrien a acordar condicions comunes a tot el sector que puguin fer possible l'arribada d'emprenedors.\nAcabada la base de dades, s'incidirà en aquest punt. Així, des de la Cambra es buscarà la complicitat i col·laboració de propietaris o gestors dels locals buits per acordar condicions comunes que facin prou engrescador que les empreses o professionals es puguin ubicar a l'indret.


Rotterdam contra Ramadan | Taranis\n← Mètode tradicional Ramadà\nThrough Sun And Steel Transforming [Von Thronstahl] →\n29 Agost 2009 · 10:16 pm\nRotterdam contra Ramadan\nS’ha sabut que en Ramadan dirigeix i presenta un programa a la televisió iraniana on, pagat per la dictadura islàmica, dóna suport a la seva repressió contra els iranians.\nEn Tariq Ramadan ha estat presentat com el símbol als Països Baixos i Europa d’un islam somrient, modern i dialogant. Amb la complaença dels immigracionistes que fins i tot van nomenar-lo professor de l’Universitat d’Erasme, com a consultor d’integració, per l’ajuntament de Rotterdam.\nTariq Ramadan, somrient simbol de l'islam a Europa reduït a ganyota\nÉs per això que la ciutat de Rotterdam ha acomiadat en Ramadan. En constatar que, tal com ja s’havia advertit, en Ramadan és un mentider. Treballa per la dictadura islàmica que tortura i assassina els iranians que se’n volen alliberar alhora que a Europa esbomba una imatge embafadorament bonica d’aquest mateix islam.\nLa meva enhorabona per l’ajuntament de Rotterdam i l’Universitat d’Erasme. Segur que Erasme de Rotterdam hauria aprovat aquesta acció. Malauradament a l’Universitat d’Oxford, on en Ramadan també ha aconseguit infiltrar-se com professor d’islam contemporani, han dit que no l’acomiadaràn. És trist que aquesta universitat, un dels emblemes del coneixement crític i lliure a Europa i el món, es deixi entabanar. Què més els cal per adonar-se de la brutícia hipocrita que, rere la seva embafadora xerrameca feta a mida de l’estupidesa dels immigracionistes, amaga?\nFiled under Actualitat, Europa, islamització, Racisme, Revolució\nTagged as Erasme, Erasmus, Europa, Iran, islamització, Oxford, Països Baixos, Ramadan, Revolució, Rotterdam, Tariq Ramadan, universitat


“Cito els meus referents per decència, no per nostàlgia” (Toni Vall)\n“Cito els meus referents per decència, no per nostàlgia”\nDes de ‘Paseos con mi madre’ (Tusquets, 2011), Javier Pérez Andújar no havia publicat cap nou llibre de narrativa. ‘La noche fenomenal’, debut amb Anagrama, és la història d’un grup d’amics que fan un programa de televisió sobre fets paranormals\nJavier Pérez Andújar publica La noche fenomenal (Anagrama), un relat sobre un grup d’amics que fan un programa de televisió que investiga fets paranormals. S’envolten d’un grup de persones instal·lades en aquest món, desconegut i delirant, gent amb vides al·lucinants, històries per no dormir. Humor, molt humor, en aquesta aventura per mons desconeguts i referents clàssics de l’autor.\nJa sé que el pretext argumental de la novel·la són els fets paranormals, però ¿el tema important de veritat és l’amistat?\nÉs molt important, i tant que sí. L’amistat és a la base del llibre. I també a la base de la base: la novel·la de cavalleries. Perquè, a veure, qui eren els cavallers de la taula rodona sinó un grup d’amics? ¿I Danton, Robespierre i Marat? ¿I Lenin i Trotski? ¿I els socialistes de Suresnes?\nEl grup d’amics de la teva novel·la fan un programa de tele que recorda el Saló de lectura i L’hora del lector que feies amb els teus amics a Betevé i TV3.\nSí, de fet els menciono explícitament. Hi ha aquest joc autoreferencial. És molt complicat aconseguir abstreure’s de les teves pròpies vivències com a material literari. Malgrat això, són personatges de la literatura, de la ficció, no pas de cap autobiografia ni afany memorialístic.\nNomés començar menciones dues llibreries històriques de Barcelona -Jaimes i Documenta - i l’especulació que les va obligar a canviar de lloc...\nSi menciono Jaimes he de dir que l’especulació la va fotre fora del passeig de Gràcia. És un tema de coherència. No només afecta les llibreries, esclar, fan fora tot el que sigui capital humà. Només es queden les marques i s’ho mengen tot. El llibre no té voluntat reivindicativa però sí lleialtat reivindicativa.\n¿Sense la presència de José Batlló - el mític llibreter de la llibreria Taifa de Gràcia - la novel·la seria igual?\nNo, sens dubte. Encara no m’he conformat a no tenir-lo entre nosaltres. El volia ressuscitar. Ell tenia una manera de ser la literatura i jo sempre m’he volgut reencarnar en aquesta manera de ser.\nMortadel·lo i Bruguera que no faltin, esclar.\nCito la meva cultura, el meu sistema simbòlic, no en tinc d’altre. No sabria com renunciar a un capital que porto a dins. Jo escric amb la pell, que està fabricada de coses com Bruguera. Cito els meus referents per decència, no per nostàlgia.\nTambé hi apareixen el Tintín i l’Astèrix...\nEl Tintín sempre em surt, l’estimo, no puc evitar-ho. Gonzalo de Berceo era devot de la Mare de Déu, jo ho soc d’Hergé.\nL’Astèrix em sonava menys com a referent teu.\nEn vaig traduir El cel ens cau al damunt i li tinc una estimació especial. Ja deu fer més de deu anys, d’allò!\nDeu anys tampoc és tant!\n“Ja fa deu anys” ho podem dir poques vegades al llarg de la vida. Sis o set a tot estirar. Poca broma.\nTampoc pots prescindir de fer aparèixer la novel·leta de quiosc.\nL’homenatge a Curtis Garland -un dels grans noms de la novel·la popular de quiosc- era també, com en el cas de Batlló, una qüestió d’amistat i de gratitud. El temps els va prendre la vida però no pas la literatura. M’agrada fer-los tornar a ella. És com una petita venjança que em permeto.\n¿Per a tu l’extraradi de Barcelona, del Besòs, de Can Ruti, és inevitable?\nBastant, sí. Parlar de paisatges i no incloure els que has viscut, els que et pertanyen i els pertanys, és absurd. Si parles de novel·letes de quiosc no pots deixar de parlar de barris. La cultura popular és l’equivalent als barris, els extraradis, la perifèria. Ah! I els fets paranormals són a la ciència el que les novel·letes de quiosc són a la literatura acadèmica.\nQuè t’atrau d’aquest món?\nEl que té de rebel·lia, desafiament i rauxa. No et pots prendre seriosament algú que qüestiona les vacunes. És de bojos. Però alhora tinc un cert respecte per tot allò que s’atreveix a qüestionar les coses sagrades. Soc fanàtic dels fets paranormals i de les persones que s’hi dediquen. No me’ls crec però m’influeix molt el misteri que els envolta.\nSón paradigmes d’un món en extinció?\nSegurament. Els mons simbòlics i referencials s’extingeixen i en sorgeixen d’altres. Potser d’aquí deu o vint anys coneixem algú que va ser skater a totes les places dures d’Europa. I ves a saber, potser el llibre s’està acabant. ¿La gent llegeix o només li interessa el que és visual? ¿Llegeixen per plaer o només per buscar informació?\nEl llibre s’està acabant?\nQui sap, potser sí. L’origen de la literatura és oral. Al principi es deia tot i no s’escrivia res. Sòcrates no va deixar res escrit. Quan va sorgir el llibre existia la por que per culpa seva la gent perdés la memòria!\nAl llibre també hi ha una lectura política. Com hem d’entendre les manifestacions i peregrinacions dels personatges per Europa?\nLa de París la vaig viure jo, és la de Charlie Hebdo. Hi ha referències també a Brussel·les i Escòcia. Amb una mica d’ironia, i tant que sí, amb mirada humorística sobre el que està passant a casa nostra.\nLa manifestació en què tothom va amb caretes de Jacques Brel...\nÉs una paròdia de tots els que anirien perfectament amb caretes de Puigdemont.


La finestra digital: 2017\nAquest any els nois i noies de la USEE ens hem animat i hem fet panellets. Vam demanar a la cuina que ens donessin un cop de mà. Ens van deixar els bols, forquilles, culleres, plats, safates del forn i ens van coure els panellets al forn. En vam fer de pinyó, d'ametlla, de xocolata, de cafè, de llimona, de cirereta i de coco. Ens van sortir molt bons. Aquí teniu unes fotografies de com els vam fer.\nTambé us posem la recepta per si us hi voleu animar i fer-ne!\nUn quilo d'ametlla ratllada crua\nUn quilo o una mica menys de sucre\nIngredients per gustos:\nAmetlla triturada a dauets\nEs bullen les patates amb pell i tot. Un cop fredes s'aixafen amb una forquilla fins a fer-ne un puré.\nS'hi afegeix l'ametlla ratllada i el sucre i es va barrejant tot fins a per-ne una pasta compacta i homogènia.\nEs deixa la pasta plana sobre una taula. Se'n van agafant porcions i se'n fan boletes.\nDe pinyó: es passa la bola de panellet per clara d'ou batuda i s'hi enganxen els pinyons. És més fàcil si es tenen les mans humides. Després es pinten amb rovell d'ou per tal que quedin ben daurades.\nDe cafè: Es barreja cafè mòlt amb la massa i se'n fan boletes\nDe llimona: es barreja a la massa ratlladura de pell de llimona. Després en passen per sucre per tal que quedin arrebossats de sucre.\nD'ametlla: Es fan bastonets de pasta i es passen per l'ametlla triturada a dauets per tal que s'hi enganxi.\nDe xocolata: Es fa com amb els de cafè però amb cacau en pols.\nDe Coco: Es barreja tant de pes de coco ratllat com de massa de fer panellets. Se'ls dóna forma de piràmide.\nDe codonyat: Es fa una base amb la massa, s'hi posa una tira de codonyat i es tanca la massa al seu voltant. Es tallen porcions de manera que el codonyat quedi al centre.\nPer coure els panellets:\nEs posen al forn calent a 220º durant uns 10 minuts. S'ha de controlar que quedin cuits però no es cremin.\nAvui els nois i noies de la USEE hem acabat de fer les fulles de"vitrall" per decorar les classes. Hem agafat el patró d'una fulla i l'hem repassada en les fundes de plastificar. Hi hem enganxat trossos de paper de seda de colors de tardor i l'hem fet plastificar. Entre tots hem fet moltes fulles que les penjarem per les classes a les finestres o a les portes. Quan hi passa la llum es veuen brillar com un vitrall de colors. No ha sigut difícil fer aquesta activitat i el resultat ens agrada molt.\nPublicat per isabel a 12:56 Cap comentari:\nLa primera activitat artística que hem fet a la USEE aquest curs ha sigut la construcció d’un arbre de tardor. N’hem fet el tronc i les branques amb diaris rebregats i enganxats i les fulles amb tècnica de calc sobre fulles reals. Amb ceres dels colors de la tardor n’hem fetes força per tal de decorar l’arbre que dóna entrada a la nostra aula. Esperem que us agradi i que l’arbre ens acompanyi durant el curs que comença.\nPublicat per isabel a 8:57 Cap comentari:\nAquesta vegada hem aprofundit en la vida de Picasso i n'hem fet una rèplica...\nPublicat per albert a 9:44 Cap comentari:\nAl tercer trimestre els alumnes de 2on d'ESO hem fet Itineraris d'Aprenentatge.\nAquest any hem tingut un gran repte...fer una exposició en el Museu de la Tela de Granollers...i ha estat tot un èxit, ja que ho hem aconseguit i ha quedat genial!!!\nDesprés de tota la feina d'investigació i aprenentatge va tocar la part artística i l'Igor, la Firdaus i l'Alassane van fer un estudi fotogràfic per fer les fotos dels productes que es van treballar...\nAmb aquest estudi fotogràfic les fotos van quedar molt bé i el resultat es pot veure a l'exposició!!!\nPublicat per albert a 9:34 Cap comentari:\nART Avui els nois i noies de la USEE hem acabat de...\nART La primera activitat artística que hem fet a...


Junqueras: ‘CiU s’equivoca col·locant Duran de cap de llista a Madrid’ La República\nEl candidat a la presidència d’Esquerra, Oriol Junqueras, ha afirmat avui, en el marc de la Universitat Catalana d’Estiu, que la voluntat d’ERC és crear un front comú de les forces sobiranistes a Madrid per tal de defensar concertadament els interessos dels catalans. ‘Al Parlament Europeu, en Tremosa (CiU), en Romeva (ICV) i jo mateix en representació d’ERC hem generat consensos i hem actuat conjuntament en qüestions cabdals pel benestar dels catalans. Crec que l’elecció de Duran com a cap de llista de CiU a Madrid dificulta aquesta acció conjunta tan necessària en els moments que vivim‘, ha explicat Junqueras. ‘CiU s’equivoca col·locant Duran perquè treballarà per perpetuar la dependència de Catalunya i no pas per posar fi a l’espoli fiscal que causa les retallades dels serveis socials a Catalunya’, ha sostingut Junqueras.\nOriol Junqueras també ha afirmat que l’estratègia d’ERC a Madrid serà la de ‘defensar amb intransigència democràtica els interessos dels catalans’. En aquest sentit, el republicà ha avançat que posarà damunt la taula el concert econòmic, la governança de les infraestructures, la defensa de l’Estat del Benestar, les polítiques que afavoreixin la conversió a una economia productiva i el català com a llengua d’Estat.


Colomer afirma que "ja s'han abonat un 90% de les ajudes concedides i justificades, la qual cosa suposa una important injecció directa al sector turístic"\n30 de desembre de 2020 (12:08 CET)\nla lonja de la seda valencia patrimonio de la humanidad turismo turisme vlcextrafoto carles desfilis-1\nTurisme Comunitat Valenciana ha tancat aquest 2020 amb un balanç molt positiu del funcionament del Bo Viatge, que ha suposat un total de 9.842 reserves realitzades en aquest últim període de l'any. D'aquesta manera, s'ha superat en un 37,34% la xifra inicial prevista, que era de 7.166 bons.\nAquesta xifra s'havia calculat tenint en compte els 4,3 milions de pressupost disponible i la possibilitat que cada usuari rebera una ajuda d'un màxim de 600 euros per bo. No obstant això, finalment s'ha pogut accedir a més persones perquè la mitjana de despesa s'ha situat entorn dels 350 euros per usuari.\nAixí, segons les dades manejades per Turisme, l'estada mitjana supera les tres nits en totes les modalitats d'allotjament, sent molt superior en els càmpings, que aconsegueix les 8 nits de mitjana, o en els habitatges turístics, que supera les 5. De la mateixa manera, el 58% dels usuaris d'aquest bo viatge ha realitzat estades fora del cap de setmana, la qual cosa suposa una important dinamització del sector turístic.\nEl secretari autonòmic de Turisme, Francesc Colomer, ha apuntat que "es tracta d'una iniciativa pionera que ens ha permés contribuir a la dinamització del sector en un moment tan complicat, a més de comprovar que els ciutadans no han perdut la pulsió pel viatge ni la confiança en totes les mesures de seguretat aplicades per a garantir que poden gaudir de la seua experiència en un entorn segur".\nA més, ha volgut remarcar que "comptem amb 1.336 empreses adherides i ja s'han abonat un 90% de les ajudes concedides i justificades, la qual cosa suposa una important injecció directa al sector turístic".\nD'altra banda, també ha posat l'accent que, a més de la despesa en allotjament, s'ha invertit més d'un milió d'euros en serveis complementaris, la qual cosa contribueix a la resistència de petites i mitjanes empreses que ofereixen experiències de tota mena en la Comunitat Valenciana.\n"El nostre objectiu era no centrar-nos únicament en l'allotjament, sinó oferir als ciutadans la possibilitat de conéixer tot el que aquesta comunitat pot oferir a través de productes culturals, gastronòmics, de turisme actiu, etc", ha assenyalat Colomer, qui ha remarcat que "l'entrada de les agències de viatge i la possibilitat de contractar serveis als hotels més enllà de la pernoctació ha suposat un valor afegit a aquest programa".\nD'altra banda, cal recordar que l'èxit inicial d'aquesta iniciativa ha generat una important llista d'espera d'usuaris interessats a gaudir d'aquest bo viatge durant els pròxims mesos, ja que encara està pendent d'activar-se per als períodes de gener a març de 2021 i d'octubre a desembre, amb un pressupost de 12 milions d'euros.\nAixí, i per a agilitar la tramitació i reserves del primer període de 2021, ja s'han entregat 5.000 codis nous aquesta mateixa setmana a les primeres persones que romanien en espera.\n"Aquestes xifres avalen que la gent té ganes de viatjar malgrat la situació actual, una vegada més ens mostren la fortalesa del turisme en la Comunitat", ha destacat Colomer, per a qui "aquest programa naix per a ajudar a vertebrar el territori, a alimentar l'autoestima dels valencians, a redescobrir els nostres espais turístics, i com no, a fomentar la confiança en la seguretat que desperten els escenaris turístics professionals".\nFuncionament de la llista d'espera\nCal destacar que cada Bo Viatge emés per Turisme Comunitat Valenciana suposa una reserva de crèdit de 600 euros, en el cas que no es formalitze la reserva en el termini de 7 dies o no s'esgote la quantitat màxima en aplicar la bonificació del 70%, s'alliberen més codis i es van adjudicant més bons per ordre de llista d'espera.\nL'import global màxim de les ajudes a concedir ascendeix a 16.300.000 euros, dels quals 4.300.000 corresponen a l'últim trimestre de 2020, i la resta fins a 12.000.000 a l'exercici 2021.\nAixí mateix, es recorda que al gener i l'octubre de 2021 s'obrin nous períodes de sol·licitud, per a viatjar en els períodes indicats en el programa.


Rugby stream force vs hurricanes by hookrobbert6240 71 views\nThe career project 2014 1 by r r 216 views\nThe `great wall of execution' creat... by Saxbee Consultants 152 views\nTanya Sanford No Bleed by Gloria S. Ross 56 views\nStock Market Investing Advice - 5 W... by stock-game82 46 views\nbipinResume by bipin sharma 36 views\nPrograma electoral de Canviem entre tots Alaquàs a les eleccions del 24 de maig de 2015. En valencià.\n1. PROGRAMA ELECTORAL ELECCIONS MUNICIPALS ALAQUÀS 2015 Canviem entre tots Alaquàs\n2. 1 ÍNDEX 1.- INTRODUCCIÓ ...................................................................... 2 2.- ECONOMIA ............................................................................ 3 Compromis ètic Deute Transparència Ocupació Comerç i indústria Foment noves tecnologies Facilitar pagament impostos 3.- RELACIÓ AMB LA SOCIETAT ................................................... 5 Participació ciudadana Joventut Cultura Esport Immigració 4.- DRETS SOCIALS .................................................................... 7 Educació Habitatge Dependència i 3ª edat Dona Infància Solidaritat 5.- GESTIÓ PÚBLICA ................................................................. 9 Ecologia Serveis públics Policia local Animals de companyia\n3. 2 INTRODUCCIÓ CANVIEM ENTRE TOTS és l'instrument dels ciutadans i ciutadanes d'Alaquàs per a participar a les resolucions de l'Ajuntament i decidir sobre qüestions que afecten directament al dia a dia dels seus veïns. L'opacitat amb què s'ha governat durant les últimes legislatures ens ha portat a viure un present irreal i un futur prou incert. Amb un deute desbaratat, se'ns ha fet creure als veïns i veïnes d'Alaquàs que tot va bé, i ﬁns i tot, han presumit en algun exercici d'obtenir superàvit, quan la realitat és que el deute d'aquest Ajuntament no ha parat de créixer a les tres últimes legislatures. Aquest Ajuntament no posseeix capacitat d'inversió per l'enorme deute que té, no destina els recursos necessaris a les persones més necessitades i administra els pressupostos sense pensar en els sus veïns i veïnes ni en els ﬁlls i ﬁlles d'aquests que seran, si la cosa segueix igual, els que hauran de fer front a l'enorme forat econòmic creat. Amb l'ajuda dels ciutadans i ciutadanes d'Alaquàs, coneixerem l'estat actual d'aquests comptes, i entre tots podrem traçar un pla d'actuació perquè els errors del present i passat no siguen una càrrega per al nostre futur . Segurament , aquells que estan descapitalitzant el nostre consistori tractaran de justiﬁcar la seva mala gestió al·ludint a raonaments poc creïbles , fruit de la preocupació que la unitat popular al capdavant d'aquest projecte pot tindre de cara a les pròximes Eleccions Municipals i que poden privar-los de seguir amb la hegemonia de poder en aquest Ajuntament. Des d'aquesta candidatura , proposem com a base principal , la participació dels veïns a través d'Assemblees Ciutadanes , per estar presents en totes les resolucions que afecten al nostre municipi, proposant idees i oferint la seua col·laboració per dur-les a terme. La nostra actuació prioritària és la realització immediata d'una auditoria interna de l'Ajuntament que ens farà veure a tots els ciutadans i ciutadanes d'Alaquàs quina és la realitat amb què comptem per a realitzar uns pressupostos justos amb l'escenari social i acords amb l'estat dels comptes. Seguidament, treballarem amb el suport de tots els ciutadans i ciutadanes per reactivar l'ocupació, el comerç i la indústria, que són peces bàsiques per a la sostenibilitat econòmica i pressupostària del Municipi.\n4. 3 Serveis socials, dependència, educació, ecologia i transparència seran pilars prioritaris per a la construcció d'aquest nou projecte. Així mateix, partint de la base que la igualtat és un dret democràtic i una necessitat de la societat, anem a donar suport a aquells moviments socials que impulsen aquests objectius i lluiten pel seu establiment deﬁnitiu. Sent coherents amb aquests principis, volem exposar el següent Programa Electoral, que farà possible aquesta realitat a Alaquàs: ECONOMIA COMPROMÍS ÈTIC - Retribució màxima de 3 vegades el salari mínim interprofessional per als càrrecs públics. DEUTE - Realitzarem com a punt preferent a l'inici de la legislatura una auditoria externa per conèixer quin és l'actual estat de comptes i saber, en funció d'aquesta auditoria, el camí a seguir pel que fa al pressupost i les línies d'actuació TRANSPARÈNCIA - Realitzarem, a l'inici i al ﬁnal de la legislatura, una auditoria externa per garantir la imparcialitat dels comptes municipals, incloses les de les societats municipals. El resultat d'aquestes auditories serà públic. - Realitzarem un estudi de la despesa municipal en totes les seves partides i elaboració d'un pla de sanejament per tal d'evitar despeses innecessàries o pagaments fora del seu preu real. - Publicarem trimestralment els comptes de l'Ajuntament per mitjans telemàtics i amb accés a qualsevol ciutadans i ciutadanes. - Publicarem les retribucions dels responsables municipals a càrrec de l'erari públic perquè estiguen a l'abast del control de qualsevol veí i veïna interessat a conèixer-les. OCUPACIÓ - Reforçarem i impulsarem l'Oﬁcina Municipal d'ocupació per mantenir un\n5. 4 diàleg constant entre el sector productiu i els demandants d'ocupació. - Fomentarem convenis de col·laboració entre l'Ajuntament, empresaris i centres d'ensenyament de la població per a la realització de pràctiques en empreses i comerços del municipi. - Crearem llocs de treball des de l'Ajuntament per a la recollida, reciclatge i comercialització dels productes de rebuig que actualment gestionen empreses privades. - Municipalitzarem els llocs de treball d'aquelles empreses privades dependents de l'Ajuntament, que minimitzen els salaris i les condicions de treball dels seus empleats i empleades. - Donarem suport al treballador autònom i a les PYMES mitjançant el tracte directe amb els mateixos a través d'una Oﬁcina Municipal. COMERÇ I INDÚSTRIA - Impulsarem efectivament el xicotet comerç i donarem suport constantment a les associacions de comerciants i empresaris d'Alaquàs. - Fomentarem i donarem suport un mercat de distribució i comercialització dels productes locals, subministrant a tot el Municipi i als centres públics: menjadors escolars, residències de 3a edat. - Crearem un Aparador Virtual Municipal on tot el sector productiu del Municipi pugui mostrar les seues promocions i ofertes per tal de promocionar el comerç i la indústria d'Alaquàs. FOMENT NOVES TECNOLOGIES - Crearem un Programa municipal per al foment de l'ús i aprenentatge de les noves tecnologies. Organitzant tallers d'oﬁmàtica, internet, ús de les xarxes socials, sessions obertes de consultes i suport amb accés a formació on-line (e- formació). FACILITAR PAGAMENT IMPOSTOS Facilitarem el pagament ajornat d'impostos i taxes per a comerç i indústria: llicència obertura, guals, impost d'activitat. - Reduirem el tipus impositiu actual de l'IBI i crearem boniﬁcacions per\n6. 5 situacions sensibles. - Reduirem poc a poc, ﬁns a la seua eliminació, l'obligatorietat de les taxes dels guals en els polígons, per fomentar i facilitar l'obertura d'indústria al municipi. RELACIÓ AMB LA SOCIETAT PARTICIPACIÓ CIUTADANA - Regulació de la ﬁgura del referéndum local i de la iniciativa legislativa popular. - Posarem en marxa la intervenció ciutadana participativa en forma d'assemblees veïnals per zones. - Crearem un centre municipal telemàtic per mantindre informat al ciutadà de totes les decisions que es prenguen en aquestes assemblees de districte, així com la seua evolució a través dels plens municipals. - Dissenyarem, deﬁnirem i implantarem pressupostos participatius perquè els veins puguen intervindre en la seua elaboració. - TRANSPARÈNCIA. Accés informàtic a tota la documentació bàsica: pressupostos, ordenances municipals, legislació local, acords, auditories, plens. - Instal·larem una bústia de suggeriments en cada ediﬁci municipal perquè els ciutadans i ciutadanes que ho desitgen ens puguen fer arribar les seues inquietuds. - PARTICIPACIÓ DE EMPLEATS PÚBLICS. Escolta activa dels treballadors i treballadores de l'Ajuntament, coneixedors de primera mà de les mancançes i problemàtica de la ciutadania, per a solucionar problemes quotidians. Així com saber de les seues necessitats al seu àmbit laboral. JOVENTUT - Apostem per la joventut com a motor de futur del nostre municipi, donant-los l'oportunitat d'expressar les seues inquietuds i proposar idees al respecte. Per a això, crearem el consell jove, que serà l'encarregat de reunir totes les seues propostes i transmetre-les a ﬁ de dur-les a terme. - Millorarem les infraestructures destinades a cultura i oci dels joves del municipi, habilitant espais que fomenten la interacció sana entre joves.\n7. 6 - Habilitarem més aules d'estudi, a més de l'única existent a dia d'avui. - Impulsarem l'obertura dels col·legis i instituts les vesprades de dilluns a divendres, així com els caps de setmana per a l'ús per part dels ciutadans i ciutadanes que ho desitgen de les instal·lacions esportives. - Incrementarem exponencialment l'ús de l'Auditori d'Alaquàs , promovent la projecció i difusió de cinema , teatre i música. - Posarem en marxa un programa d'ajuda de transport a tots els estudiants que han de desplaçar-se fora d'Alaquàs. CULTURA - Defensarem, divulgarem i promocionarem la nostra llengua, història i cultura autòctona. - Crearem l'Oﬁcina de promoció del Valencià, eﬁcient en tots els àmbits, en l'administració i en la vida social del poble. Donarem suport i afavorirem iniciatives encaminades a millorar aquest objectiu, amb campanyes de voluntariat lingüístic. - Potenciarem el teixit social i cultural del Municipi col·laborant i donant suport a les diferents associacions i comissions festeres. - Implementarem en temporades festives i no festives, accions que impulsin la convivència i les relacions familiars i socials. ESPORT - Ampliarem les rutes del carril bici per facilitar un transport respectuós amb el medi ambient. - Disminuirem el cost d'ús del poliesportiu per fer-lo accessible a tota la població. - Promourem el coneixement i gaudi d'un esport autòcton com la Pilota Valenciana, en pro de la defensa de la cultura pròpia i l'activitat física i saludable. - Donarem suport i impulsarem l'esport base desenvolupat a Alaquàs: clubs i escoles municipals. IMMIGRACIÓ\n8. 7 - Fomentarem l'associacionisme dels grups d'immigrants, per tal de mantenir els seus arrels i costums, donar-les a conèixer a la ciutadania i portar les seues inquietuds als plens municipals. - Posarem a disposició de ciutadans i ciutadanes estrangeres un punt d'informació-orientació-ajuda sobre qualsevol assumpte relacionat amb les seues circumstàncies particulars i personals. DRETS SOCIALS EDUCACIÓ - Facilitarem la participació de tota la comunitat educativa en el Consell Escolar Municipal i promourem l'educació en igualtat. - Fomentarem l'intercanvi internacional de l'alumnat local per millorar l'idioma a l'estranger. - Crearem una xarxa d'intercanvi de llibres de text de Primària i Secundària Obligatòria. - Donarem suport a les AMPAS, al professorat i a tots els col·lectius relacionats amb l'educació dels nostres ﬁlls. - Fomentarem la formació per a adults en on s'expliquen funcionaments bàsics de les noves tecnologies: mòbils, internet, xarxes socials, etc. i els avantatges que poden aportar a aquest col·lectiu. - Pontenciarem les activitats extraescolars que impliquen el respecte a l'ecologia i el medi ambient. HABITATGE - Estudiarem els locals municipals sense ús i els utilitzarem per a col·lectius desfavorits i serveis socioculturals de la localitat. - Actualitzarem i revisarem a través del cadastre el cens d'habitatges buits i / o en situació de desús o abandonament pels seus propietaris per a la seua rehabilitació i possible incorporació al mercat immobiliari. - Negociarem amb els diferents agents implicats la paralització dels desnonaments, el lloguer social i la dació en pagament. DEPENDÈNCIA I 3ª EDAT\n9. 8 - Millorar l'accessibilitat per a persones dependents no només en els passos de zebra, sinó també en els desnivells de les voreres conseqüència dels accessos a garatges, que impedeixen caminar sense risc de caiguda a les persones amb alguna minusvalidesa. - Impulsar i fomentar el departament d'informació, assessorament i suport a persones dependents. - Millorar i impulsar els serveis d'atenció domiciliària a les persones dependents en quant a higiene, neteja, serveis de càtering, comandes. - Crear serveis d'atenció a la gran dependència, facilitant la tramitació de sol·licituds d'ajudes i altres atencions bàsiques. - Ampliació de les places públiques en els centres de dia per a l'atenció a la tercera edat. - Posada en marxa d'un pla d'inserció laboral per a persones discapacitades - Aplicació de la Llei de discapacitat 13/1982 de 7 d'Abril a l'ajuntament , incorporant com a mínim el 2 % dels treballadors discapacitats . DONA - Posar a disposició d'aquest col·lectiu, locals i eines necessàries, impulsar iniciatives per al desenvolupament de les seves activitats en l'ampli ventall que aquestes comprenen, sempre en base a polítiques que fomenten la igualtat de gènere. Posar especial atenció en el col·lectiu més sensible, que és el de les dones maltractades. S'habilitaran serveis d'orientació personal, laboral i familiar. Per a això es comptarà amb personal qualiﬁcat. S'habilitarà un servei d'atenció urgent a través de qualsevol mitjà de contacte connectat directament amb aquests serveis i amb la policia local. INFÀNCIA - Promourem l'obertura de menjadors escolars els dies festius i en vacances per a què aquells xiquets i xiquetes que no tinguen recursos puguen disposar d'aliments diaris. - Revisarem i adaptarem la seguretat en els parcs infantils del municipi. - Fomentarem convenis per a la creació de més escoles infantils de 0 a 3 anys.\n10. 9 SOLIDARITAT - Crearem l'Oﬁcina Municipal del Voluntariat, on es uniran tots els esforços ciutadans per ajudar els sectors més desprotegits del Municipi - Posarem en marxa un Banc d'Aliments Municipal per tal d'uniﬁcar les donacions ciutadanes i ajudar a qui més ho necessite GESTIÓ PÚBLICA ECOLOGIA - Potenciarem i rendibilitzarem els horts urbans gestionats per ciutadans i ciutadanes sense ànim de lucre. - Crearem una borsa d'Arrendaments rústics per tal de donar utilitat als camps abandonats i collir productes que puguen anar destinats a organitzacions benèﬁques municipals. SERVEIS PÚBLICS - Revisarem el sistema d'il·luminació del Municipi. Controlarem eﬁcientment l'enllumenat municipal per aconseguir un estalvi energètic, tant en l'enllumenat dels seus carrers com dels ediﬁcis oﬁcials, eliminant mancançes i excessos d'il·luminació. Reduirem el consum energètic en totes les dependències municipals mitjançant la col·laboració amb empreses de serveis energètics . Estudiarem i implantarem il·luminació ecològica amb plaques solars i de baix consum . - L'AIGUA COM A DRET BÀSIC I FONAMENTAL . Impulsarem enèrgica i decididament , en col·laboració amb altres municipis , la depuració de responsabilitats sobre els diferents cànons que encareixen el rebut de l'aigua . POLICIA LOCAL - Som conscients que la Policia Local es troba al servei dels ciutadans i ciutadanes . Promourem una Policia Local per cuidar i ajudar a la ciutadania , evitant les motivacions recaptatòries dins de les seves obligacions . Volem una Policia Local propera al ciutadà , i que participe en les decisions més comuns del dia a dia de l'Ajuntament . ANIMALS DE COMPANYIA\n11. 10 - Millorarem la gestió de recollida i tracte d'animals decomissats i / o errants . - Protegirem els drets dels animals , no promocionant ni subvencionant espectacles que comportin un maltractament animal - Establirem campanyes de promoció , educació i conscienciació de la cura, costums i hàbits dels animals de companyia .\n12. PER UN AJUNTAMENT TRANSPARENT I PARTICIPATIU Canviem entre tots Alaquàs canviementretotsalaquas@gmail.com @CanviemAlaquas www.canviemalaquas.blogspot.com.es\nRugby stream force vs hurricanes\nThe career project 2014 1\nThe `great wall of execution' creates a rift between thinking and doing


12 de juny del 1999: Homenatge a Casaus - FC Barcelona\nHomeClubNotícies12 de juny del 1999: Homenatge a Casaus\n12 de juny del 1999: Homenatge a Casaus\nReconeixement a un barcelonista estimat\nNicolau Casaus, emocionat, en el primer dels dos homenatges / ARXIU - FCB\nEmotives i espectaculars. Així van ser les dues jornades del gran homenatge a Nicolau Casaus, vicepresident del FC Barcelona des del 1978 i barcelonista íntegre. Un acte pel record, organitzat amb el cor i amb tota l’estima per retre tribut a la labor d’un home que es va escarrassar pel Club. Va reunir més de 2.000 penyistes al Palau Sant Jordi en un acte al qual va assistir, fins i tot, el president de la Generalitat, Jordi Pujol.\nCasaus, que va rebre centenars de regals, es va emocionar en descobrir un bust que es va ubicar al Museu i que va ser possible gràcies a la col·laboració de les 1.300 penyes que tenia llavors l’Entitat. “Avui ha parlat l’autèntic Barcelona. Mai ho oblidaré. Us estimo”, va dir.\nEl president Núñez va destacar: “Nicolau és un home irrepetible, és el president de les penyes, l’home més estimat, un símbol. El 1978 ja vaig pensar que seria el millor ambaixador del Barça en tot el món. Porta 21 anys i ha fet uns 200 actes anuals. Treguin vostès comptes...”\nA l’endemà, amb ocasió del Barça-Betis (4-1) de Lliga, es va dur a terme la segona part de l’homenatge. Casaus va sortir al camp, on va ser aclamat, i Rivaldo, després de firmar el segon gol, ho va celebrar ensenyant una samarreta en què, en lloc del seu nom, es llegia el del veterà dirigent. “No, no... Decididament, no m’ho mereixo. Els qui ho mereixen són els 104.000 socis, no jo”, insistia un emocionat Casaus, que va reconèixer: “Tot això ha estat massa per a un vell com jo”.


Oferta POC M4 PRO 5G des 148€ - No Busquis Mes\nHome » Oferta POC M4 PRO 5G des 148€\nLlançament del nou mòbil que serà un top vendes i top de la gamma mitjana, el POC M4 PRO 5G. Models amb 4GB de RAM i 64 o 128GB de memòria interna, processador potent MTK 810, bateria de 5000mah, càrrega ràpida 33W, pantalla 6,6″ de 90Hz i càmera del darrere de 50mpx.\nA l'interior del POC M4 PRO conté un processador POCO M4 PRO de MediaTek Dimensity 810 corrent a 2,4GHz i recolzat sobre la GPU ARM Mali G57 MC2. Les memòries que ofereix el nou telèfon són 4GB i 6GB LPPDR4X per a la RAM i 64GB i 128GB UFS 2.2 per a lemmagatzematge intern.\nA l'apartat fotogràfic té una càmera principal de 50 megapíxels i un gran angular de vuit megapíxels amb 119 º de camp de vision. La càmera frontal, oculta en la perforació de la pantalla, es queda en 16 megapíxels.\nPel que fa a la bateria tenim 5.000 mAh amb càrrega ràpida de 33W, i el carregador està inclòs a la caixa del telèfon. Així, sistema operatiu, per la seva banda, és Android 11 amb MIUI 12.5 per POC.\nCaracterístiques POC M4 PRO 5G\nDimensions i pes: 163,56 x 75,78 x 8,75 mil·límetres i 195 grams\nProcessador: MediaTek Dimensity 810-2,4GHz GPU ARM Mali G57 MC2\nVersions: 4GB/64GB o 6GB/128GB Ampliable MicroSD fins a 1TB LPDDR4X\nCamara posterior: Principal: 50 megapíxels f/1.8 i Angular: 8 megapíxels f/2.2 119º\nCàmera frontal: 16 megapíxels f/2.45\nBateria de 5.000 mAh amb càrrega 33W\nAltres: Lector d'empremtes lateral i Altaveus estèreo\nPOC M4 PRO 5G té una pantalla de 6,6 polzades amb resolució FullHD+ i ràtio 20:9. Es tracta d'un panell perforat que ofereix 2.400 x 1.080 píxels i que a més amb taxa refresc a 90Hz, a més dels 240Hz del panell tàctil.\nLes millors ofertes per aconseguir el POCO M4 PRO 5G mes barat i amb el millor preu mínim a continuació.


Un home de 40 anys i una nena de 12 es coneixen, s'enamoren i decideixen fugir junts. David Harrower explora a Blackbird els límits de l'amor. Lluís Pasqual la dirigeix al Teatre Lliure de Gràcia.\nJordi Bosch i Bea Segura interpreten la parella anys després de la relació. ROS RIBAS\nBARCELONA.¿Un home de 40 anys es pot enamorar d'una nena de 12? ¿És prou madura una menor per seduir conscientment un senyor de l'edat del seu pare? ¿A quina edat és legítim estimar? ¿A partir de quan té dret a fer el que vulgui una persona? ¿La felicitat ho justifica tot? Les preguntes no pararan de martellejar la ment de l'espectador quan vegi Blackbird , de David Harrower. El públic es converteix en un jurat popular silenciós d'un cas de pederàstia -segons la llei- o d'amor -segons els protagonistes.\nL'espectacle, que s'estrena demà al Lliure de Gràcia i hi farà temporada fins al 10 de febrer, arrenca amb el retrobament d'una parella que s'intueix que va tenir una història que va acabar de manera traumàtica en el passat. Ell (Jordi Bosch), que havia sigut arquitecte, ha hagut d'estar quatre anys a la presó i ha refet la seva vida com a peó d'una fàbrica anònima en un polígon gris al costat d'una autopista. Ella (Bea Segura, que torna al teatre català després de 12 anys) és una noia trastornada i encallada en aquell episodi. L'espectador aviat descobreix que van ser veïns, es van enamorar i van decidir fugir junts i començar una nova vida. Per casualitat, el viatge es va estroncar i van separar-se.\n"El primer cop que vaig llegir Blackbird em va recordar l'Otel·lo, que després d'assassinar la seva dona Shakespeare li escriu el monòleg d'amor més gran. Per nosaltres i la nostra llei, allò seria un acte de violència de gènere. Però Shakespeare, com Harrower, diu que les coses són complexes", explicava Pasqual en la presentació. L'obra no és "ni una llei ni un manifest", sinó que es passeja per totes les fronteres possibles, com hàbilment sap fer el bon teatre anglès. "És com un match ball . L'espectador té un paper dinàmic. Pensa constantment en les raons de l'un i l'altre. Pren partit en funció del moment de l'obra. Es fan sortir a la superfície qüestions que un tema tabú encara té per resoldre. Esclar que hi ha d'haver una llei, però algú amb 17 anys, 11 mesos i 31 dies no és adult i l'endemà sí?", deia, provocador.\nBlackbird s'ha estrenat a les principals capitals teatrals del món, i ara es pot veure per primer cop a l'Estat. De fet, el mateix Pasqual la va dirigir la primavera del 2011 al Piccolo Teatro de Milà. "No té res a veure", assegurava. El decorat està fet de trastos en un lloc buit i deixat, on l'home llença un cubell de deixalles molt simbòlic abans que es desencadeni l'huracà.\nI les preguntes no s'aturen: ¿qui provoca a qui? ¿Té dret un pederasta a refer la seva vida? ¿Com es pot comprovar l'enamorament d'algú? ¿Estimar-se no compta davant dels jutges? De fet, ¿qui té el dret moral absolut? Pasqual resol només un dilema: "El públic no tindrà pebrots de dictar sentència".


Miguel es lesiona en la reobertura del trinquet de Pedreguer - PilotaVeu\nDiumenge, 3.9.2017 21:00h Escala i Corda\nMiguel es lesiona en la reobertura del trinquet de Pedreguer\nMiguel s'ha tornat a lesionar.\nBon ambient per a rebre la primera vesprada de pilota després d'acondicionar el trinquet de Pedreguer. El sostre i el sòl flamant i aficionats de tota la comarca amb ganes de pilota i amb la il·lusió de les grans cites.\nPartida d'altissim nivell de joc, el trio de Giner, Hector i Conillet anava guanyant 50-35 la parella formada per Miguel, Pere i el feridor Barraca, quan va haver de ser suspesa per lesió de Miguel a la part posterior baixa de la cama esquerra. Llàstima perquè la parella semblava que podia remuntar i havia molta guerra. Els cinc jugadors eixiren a per totes, animats per l'ambient i per un estat de forma molt competitiu.\nEls tres veïns (Murla, Laguar i Orba, els pobles dels jugadors del trio fiten termes i estan molt a prop) eixiren pegant primer i avançant-se al marcador, arribaren a anar fins 4 jocs davant, però la parella estava agafant molta consistència i semblava que hi podia haver sorpresa. Miguel, de menys a més fins el moment de la lesió, amb la profunditat de les figures grans i clàssiques del nostre esport, sempre ben jugat i aprofitant la que té bona. Pere, un portent físic que anava afinant la punteria i templant el nervi; així juga a sa casa com el que més.\nEls jugadors, abans de la partida. Foto: Raül Ivars.\nPerò és que a la contra tenien una maquinària moderna de tres components que ahir jugava com si fóra la Santíssima Trinitat. El Fill, Conillet, amb la seua millor versió, un punter a tindre en compte per als nous temps; Giner, el Pare, capaç allà darrere de fer l'impossible i de donar-li a la pilota la qualitat mística de miraculosa, i Hèctor, l'Espirit Sant, omnipresent, increïble, una qualitat i unes prestacions més enllà del cartell que té; una barbaritat. Així, i amb tot això, el marcador reflectia el que passava, però imagineu-vos el nivell de joc de què estàvem disfrutant. Una llàstima la lesió de Miguel. Li desitgem al mestre de Petrer que es recupere ben prompte i l'esperem a Pedreguer.\nA la prèvia, Ferrer i Sala es van imposar 60-25 a Pablo i Hèctor de Xaló. La setmana que ve, més pilota al trinquet remodelat de Pedreguer.\n950 lectures Cap comentari Envia


Octonlodge Neroche Regne Unit - Ofertes d'hotels amb els MILLORS DESCOMPTES EN LÍNIA\nShoreditch road, Orchard Portman, Neroche, Regne Unit, TA3 7BL - Veure al mapa\nMés informació sobre Octonlodge\nConvenientment situat a Taunton, Octonlodge és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nOctonlodge ofereix un servei impecable i compleix amb totes les exigències dels més experimentats viatgers. Habitació familiar són només algunes de les comoditats que fan que Octonlodge sigui diferent dels altres hotels de la ciutat.\nGaudiu de les comoditats d'alta gama com ara calefacció, aparell de televisió LCD/pantalla de plasma, assecador de cabell, sala d'estar, servei de planxa per tal de relaxar-vos després d'un cansat dia. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Si buscau un allotjament còmode i adequat a Taunton, faci de Octonlodge la vostra llar.


L'ONCE reparteix 350.000 euros a la Seu d'Urgell amb 10 cupons premiats en el sorteig del dilluns - La Valira\nL’ONCE reparteix 350.000 euros a la Seu d’Urgell amb 10 cupons premiats en el sorteig del dilluns\nEl quiosc de l’ONCE del carrer Pau Claris (davant del núm. 16) de la Seu d’Urgell ha repartit 350.000 euros en el ‘Cupó Diari’ del sorteig celebrat aquest dilluns 7 de març. En concret, han estat venuts 10 cupons del número 26491, premiats amb 35.000 euros cadascú d’ells.\nL’agent venedora, Anna Gras, ha explicat a LA VALIRA que és la primera vegada que dona un premi tan gran des de l’octubre del 2014 que es va fer càrrec d’aquest punt de venda de l’Organització Nacional de Cecs Espanyols. Anteriorment, l’1 de desembre del 2020 va repartir un primer premi de 10.000 euros.\nGras ha indicat que dels afortunats amb la grossa d’ahir, només en coneix a cinc persones, dos dels quals són clients habituals, i tots ells residents a la capital alturgellenca.\nLa Seu pertany administrativament a l’agència de l’ONCE a Lleida, que presta serveis personalitzats a 540 afiliats i afiliades i compta amb 100 agents venedors dels productes de joc de l’entitat.


EL TEMPS VA PASSANT...: d’abril 2013\nAvui ha tingut lloc la darrera sessió del Grup de Treball "Recursos de l'Entorn".\nGrup de Treball "Recursos de l'Entorn"\nLa sessió ha continuat, en la seva major part, amb la feina personal dels itineraris, centralitzada en el disseny i realització de les activitats relacionades amb cada un. Posteriorment, quan faltaven uns 15 minuts vaig fer una cloenda de la mateixa i, amb gran sorpresa, em van fer un petit detall que va acompanyar a la degustació final.\nVam quedar per fer una reunió de valoració final a la seu del CRP "Baix Maresme" durant el mes de juny, en un dia encara per concretar.\nS haig de fer una valoració personal general, considero que ha estat una gran experiència ja que és la primera vegada que porto totalment un grup de formació permanent. La idea que tinc és continuar l'any vinent.\nPublicat per Ivan Nadal a 19:24 Cap comentari:\nEtiquetes de comentaris: 2013, Alella, assessoraments, CRP Baix Maresme, grup de treball, Recursos de l'Entorn\nQuarta jornada. Darrer dia de fira i recollida. Tornada a Berlin\nAvui ha estat el darrer dia de la fira. Aquestes línies, doncs, les escric meitat a Polònia i meitat a Alemanya.\nAmb el Tim Molnar, de la delegació canadenca\nAquesta darrera jornada ha estat força més tranquil·la. Per tant, m'he dedicat durant les dues hores de fira a fer un volt per la resta d'estands i recollir una mica algunes idees que em podrien ser interessant per la meva tasca d'assessorament. Entre d'altres he estat parlant una estona amb la delegació canadenca, en part per formar part del grup de treball de RA i perquè un dels seus components provenia d'una zona propera a Vancouver, ciutat que vaig estar ja fa uns anys.\nJa, cap al migdia, va tocar recollir i anar a la cloenda on es decidien els millors treballs en les corresponents categories.\nAmb aquest acte es va fer la cloenda de la present edició de Science on Stage i la benvinguda a la nova edició que es farà el 2015 a Londres.\nPosteriorment, part del grup vam tornar a Berlin per passar la darrera nit fins a l'espera del nostre vol de demà. Vam estar fent una volta pel centre ja que l'hotel estava força bé situat, destacant principalment la parta de Brandenburg.\nPer al següent dia teníem preparada una sorpresa...\nPublicat per Ivan Nadal a 23:12 Cap comentari:\nEtiquetes de comentaris: 2013, Berlin, Recerca, Science on Stage, Slubice\nAquest segon dia de fira va ser més tranquil. Es va començar cap a les 9 h del matí amb una sèrie de presentacions que van finalitzar a un quart de deu, moment en què es va obrir la fira al públic.\nDurant el temps de fira va venir força gent, encara que les visites a l'estand van ser fluixes. Al llarg del matí, no més d'una dotzena de persones el van visitar; aixó si, quan ho feien, estaven força interessats en el fet de fer recerca obligatòria a 4t de l'ESO i, sobretot, la possiblitat que dono als meus alumnes de fer recerca no obligatòria a la resta de l'ESO mitjançant el programa d'assessorament que presento en aquesta edició de Science on Stage.\nUn moment de treball\nA les 13 h vam fer la segona sessió del Network Meeting "Smartphones in science teaching". Ens vam presentar el programa i-Stage corresponent a l'edició passada de Science on Stage. Posteriorment, vam formar grups on havíem de respondre i posar en comú les preguntes que ens van enviar amb antel·lació l'organització al respecte, i que es centraven en aquest ús acadèmic. Realment va ser una reunió força interessant i que va fer que jo i d'altres professors de França i Canada, creessim un grup de treball sobre el disseny i realització d'aplicacions (app's) que utilizessin la Realitat Augmentada (RA) per a mòbils amb aquesta finalitat . Aquest grup el coordinaria jo. Vam determinar fer un pòster explicatiu (el podeu veure en format d'imatge) que es presentaria al web d'i-Stage. Aquest projecte, finalment, es presentaria, encara sense format definit, a la propera edició de Science on Stage que tindrà lloc a Londres el 2015.\nUna vegada finalitzada l'activitat vam anar a dinar. Per la tarda, des de les 16 a les 17 h va continuar la fira, però d'una manera més tranquil·la.\nPosteriorment, es va fer un Higligth session on es va parlar de les partícules de Higgs i el treball que s'està fent a tal efecte al CERN.\nLa darrera activitat del dia, ja fora de la fira va ser una sèrie d'excursions i un sopar en forma de barbacoa al costat del riu Oder, a la banda alemanya. Pel que respecta a l'excursió, vaig agafar una que m'inmpliqués desconnectar de tot el dia, un passeig en vaixell turístic pel riu. Posteriorment, ens vam ajuntar tota la delegació espanyola per anar a la barbacoa, una mica caòtica per cert, però on es va menjar força bé.\nPanoràmica del riu Oder des del vaixell\nAmb això va finalitzar aquest penúltim dia de fira. Com sempre, aqui teniu una seqüència de les millors imatges del dia d'avui:\nPublicat per Ivan Nadal a 22:12 Cap comentari:\nEtiquetes de comentaris: 2013, Recerca, Science on Stage, Slubice\nUbicació: Słubice, Polonia\nAvui ha estat el primer dia oficial de Science on Stage.\nA les 10:15 h del matí s'han obert les portes a la visita del públic i del jurat en aquesta primera jornada. Durant una hora he estat explicant el projecte als visitants, que no han estat gaires donat la temàtica més informativa que no experimental del meu treball. En tot el dia ha passat un jurant, i he parlat amb una mitja dotzena de persones.\nEn um moment de més tranquil·litat de la fira, ens vam fer la foto de grup de tota la delegació espanyola:\nFoto oficial de la delegació espanyola a Science on Stage 2013\nA les 11:30 h s'ha fet una primera parada amb els Workshops. En aquest cas, m'he apuntat al titulat "Smartphones in science teaching" on s'ha explicat com es poden utilitzar els telèfons intel·ligents amb l'alumnat en processos científics. Realment ha estat una experiència magnífica de les possibilitats que aquests aparells poden donar en el món de l'educació i de l'aprenentatge.\nUn moment de l'exhibició\nPosteriorment, la fira ha continuat fins a les 13 h, on el workshop s'ha transformat en una posada en comú d'algunes experiències que s'han tingut sobre l'ús dels smartphones, els anomenats Network Meetings. Jo ja m'havia apuntat prèviament, on es va demanar treballar sobre tres preguntes, entre la que destaca una sobre possibles aplicacions didàctiques de les aplicacions en telèfons intel·ligents que cada persona, en aquest cas jo, han utilitzat algunes vegades amb els estudiants.\nCap al final de la jornada, s'ha fet una petita exposició d'algunes experiències que les diferents delegacions han portat (Highlight session). Realment, ha estat una mitja hora interessant ja que ha estat molt curiós, sobretot un cas en què una roda de globus girava gràcies a l'acció de l'emisió d'aire calent.\nPer finalitzar, es farà una recepció a Vidrina. Pel que m'han dit es tracta d'un sopar fet per l'organització i on es reunirem la totalitat de participants a Science on Stage. Mentre arriba el moment, estic escrivint aquestes línies.\nUna panoràmica del riu Oder. A l'esquerra Frankfurt oder (Alemanya) i a la dreta Slubice (Polònia)\nDemà seguirà la fira. Com ahir, una breu presentació de les millors imatges en aquest àlbum:\nPublicat per Ivan Nadal a 18:14 Cap comentari:\nPublicat per Ivan Nadal a 14:47 Cap comentari:\nUbicació: Słubice, Polònia\nLa temàtica té com a punt central l'ús de les noves tecnologies (TIC) en el món de la recerca, concretament en el món de la tutorització i/o assessorament. El projecte està centrat en la feina que es fa en aquest sentit a l'INS El Vern, de Lliçà de Vall, un dels 6 centres que assessoro a nivell de projectes de recerca.\nPublicat per Ivan Nadal a 23:21 Cap comentari:\nEtiquetes de comentaris: 2013, IES El Vern, publicació, Recerca, Science on Stage\nL'activitat extraescolar Recerca Científica a la premsa\nAvui ha sortit una petita notícia sobre el treball realitzat per l'Estel Palau, alumna de 1r de l'ESO de l'INS El Vern (Lliçà de Vall) i que forma part del grup d'extraescolars Recerca Científica.\nL'Estel va participar a la passada Exporecerca Jove i va aconseguir el premi Parc Científic en la categoria A (1r i 2n de l'ESO).\nPer a més informació podeu consultar la notícia sencera en el següent enllaç (>>).\nMoltes felicitats Estel!!\nPublicat per Ivan Nadal a 22:38 Cap comentari:\nEtiquetes de comentaris: 1r ESO, 2013, entrevista, Exporecerca Jove, publicació, Recerca, Recerca Científica\nAvui dimecres he tingut, juntament amb la Mar i la Raquel, una entrevista a Ràdio Sant Boi en relació amb el premi guanyat a la passada Exporecerca Jove i que implica la participació a la propera Expo Science International que tindrà lloc a Abu Dhabi el proper mes de setembre.\nDiversos moments de l'entrevista\nD'altra banda, a la part final de l'entrevista s'ha parlat sobre la meva participació a Science on Stage, que tindrà lloc a Slubice (Polònia) dintre d'uns dies, la versió internacional de Ciencia en Acción, fira on el treball també vol presentar-se.\nL'entrevista es pot escoltar en el següent link (properament).\nPublicat per Ivan Nadal a 22:20 Cap comentari:\nEtiquetes de comentaris: 2013, 2n ESO, Ciencia en Acción, entrevista, Exporecerca Jove, Ràdio Sant Boi, Recerca, Sant Boi, Science on Stage


Adequació, instal·lació i renovac...\nsenyalament dia de visita a les instal·lacions amb el tècnic de la Paeria\nData de publicació: 28/06/2019 13:39 h\nDescripció: Es senyala el divendres 5 de juliol i el dimarts 9 de juliol a les 9.00h. del matí a la Paeria, per efectuar visita a les instal·lacions amb enginyer municipal.\nEsmena (document sobre 2)\nData de publicació: 25/07/2019 10:00 h\nDescripció: ANNEX ESMENES D'ERRADES CONTINGUT DEL SOBRE 2\nL'annex VI del PCT, de "Millora de substitució dels cofreds i cablejat interior de les lluminàries objecte del projecte" estableix l'objectiu, la proposta tècnica i la proposta econòmic de la millora.\nL'assoliment d'aquesta Millora es fa efectiva amb el document de l'Annex VI del PCA "model de compromís per substitució dels cofreds i cablejat interior de les lluminàries objecte del projecte, sense cost per a l'ajuntament".\nPer tant no és necessari incloure en el sobre 2, el document de l'Annex VI del Plec de clàusules tècniques, ja que aquest queda acreditat amb el document de l'Annex VI del Plec de clàusules administratives\nAmpliació termini presentació ofertes fins el 6 d'agost de 2019\nData de publicació: 30/07/2019 13:30 h\nDescripció: Ampliació termini presentació ofertes fins el 6 d'agost de 2019 per impossibilitat d'alguns licitadors de carregar la documentació al sobe 1


Bed and Breakfast Dolly Sant'Antioco Itàlia - Ofertes d'hotels amb els MILLORS DESCOMPTES EN LÍNIA\nVia Rinascita, 26, Sant'Antioco, Sant'Antioco, Itàlia, 09017 - Veure al mapa\nDissenyat tant per oci com per negoci, Bed and Breakfast Dolly està situat idealment a Sant'Antioco; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Bed and Breakfast Dolly asseguren una estada plaentera als seus clients. A l'hotel s'hi pot gaudir d'unes comoditats de primera classe com recepció 24 hores, servei d'habitacions, transport hotel/aeroport, servei de cangur, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, aparell de televisió LCD/pantalla de plasma, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Sant'Antioco, el Bed and Breakfast Dolly és el lloc perfecte per una estimulant i emocionant escapada.\nTots els tipus de viatgers (57) Parelles (42) Viatgers en solitari (1) Famílies amb infants petits (3) Grups (11)


L'acusació afirma que el petit Gabriel va agonitzar durant més d'una hora\nActualitzada 10/09/2019 a les 09:28\nComença el judici contra Ana Julia Quezada\n© Ana Julia Quezada es va asseure ahir al banc dels acusats i està previst que declari avui.\nEl judici contra Ana Julia Quezada va començar ahir a l’Audiència d’Almeria i l’acusada s’enfronta a una petició del fiscal i de l’acusació particular de presó permanent revisable per haver assassinat el nen Gabriel Cruz. Podria convertir-se en la primera dona a ser condemnada a la pena màxima en aquest judici amb jurat popular en el qual avui declararà Quezada. Set dones i dos homes formen el jurat, que durant la jornada d’ahir únicament va poder assistir a la lectura dels escrits provisionals de l’acusació i de la defensa, així com a l’exposició inicial de la fiscal Elena María Fernández, l’advocat de l’acusació Francisco Torres i el de la defensa, Esteban Hernández Thiel.\nQuezada va començar la vista amb llàgrimes als ulls, mentre la fiscal sol·licitava incorporar dos proves: un reportatge fotogràfic de la zona en què va desaparèixer Gabriel realitzat pel Laboratori de Criminalística, així com l’avaluació econòmica de la recerca. La fiscal Elena María Fernández va assegurar a la seua intervenció que el petit “no va tenir opció de sortir amb vida” de la finca de Rodalquilar (Níjar, Almeria), en la qual va morir. L’advocat Torres va dir que l’acusada li va clavar “una pallissa” que va durar entre 45 i 90 minuts. Després, segons el relat, l’acusada va agafar una pala que havia portat a la finca rural de Rodalquilar (Almeria) dies abans i va cavar un forat mentre el nen “agonitzava”. Gabriel va estar gairebé una hora amb possibilitat de salvar-se, va afegir.\nPot ser la primera dona condemnada a presó permanent revisable a Espanya\nAvui declararà l’acusada, que en el moment dels fets era la parella sentimental del pare del petit de vuit anys. Ell i la mare, igual que els forenses, declararan al judici a porta tancada, en un intent de preservar la família.\n1. Protesta del Barri Antic per l’incivisme i la delinqüència\n2. Tercer expedient sancionador a una disco per ús il·legal d’una terrassa\n3. La justícia anul·la l’ordenança que permetia moltes petites obres sense projecte tècn...\n4. Absolt un lleidatà d’abusar d’una nena perquè és “immadur”\n5. La xarxa de Rodalies de Lleida tindrà més viatges i bitllet combinat amb l’AVE\n6. Entusiasme inusitat\n7. Plaques solars per a l'autoconsum a la potabilitzadora de Bellvís\n8. Alcarràs estalviarà un 80% en enllumenat públic\n9. Aquestes són les conductes cíviques que promou la Paeria per gaudir de la nit de C...\n10. Avenç de l'IRBLleida i la UdL contra l'ELA


Ocupació | Activartà\nEs necessita un/a peó de muntatge de climatització\n9 Març 2018 activarta\tDeixa un comentari\nEmpresa d’Artà necessita persona per fer de peó de muntatge de climatització\nContracte màxim de sis mesos\nEls interessats s’han de posar en contacte amb l’empresa en el tel. 629 13 43 28\nFira de l’ocupació a Marratxí\n26 febrer 2018 activarta\tDeixa un comentari\nEl pròxim 16 de març a l’edifici polivalent de la Deixalleria, situat al Polígon industrial de Marratxí, tindrà lloc la I Fira de l’Ocupació. L’objectiu és el de crear un punt de trobada entre empreses i persones treballadores.\nNetejador/a per a Hotel a Artà\n8 Mai 2017 activarta\tDeixa un comentari\nEs cerca una persona a mitja jornada (horari matí) per treballar en tasques de neteja al Petit Hotel Ca sa Padrina d’Artà. La durada mínima del contracte serà de quatre mesos. Incorporació immediata a partir del 16 de maig i alta a la Seguretat Social. Es cerca preferentment que sigui de la zona d’Artà.\nEs valorarà que tingui coneixements de planxar i un nivell d’anglès a nivell d’usuari.\nEls interessats poden telefonar al 696 74 62 56 (Xavier).\nPersonal per a centre Carrefour a Sa Coma\n4 Mai 2017 activarta\tDeixa un comentari\nSelecció de personal per a nou centre Carrefour a Sa Coma (Sant Llorenç des Cardassar)\nDarrera actualització: 03/05/2017\nEl SOIB cerca candidats per a 50 llocs de feina al nou supermercat Carrefour de Sa Coma: personal de vendes, forn, peixateria, caixa, carnisseria, xarcuteria, fruiteria, manteniment i reposadors. Als documents que teniu a baix podeu veure el detall de cada perfil professional (funcions de la feina, els requisits que se sol·liciten, condicions laborals, etc. )\nLes persones interessades i que compleixin els requisits poden accedir al procés de preselecció presentant-se amb un currículum actualitzat i DNI/NIE fins al dia 5 de maig de 9:00h a 13:00h, a l’oficina del SOIB de Manacor (c/Jaume II, 26-1ºdcha).


Jornades de Prevenció de Lesions | El Pati digital\nBarcelona acull la divuitena edició de la Jornada de Prevenció de Lesions\n05/05/2014 Deixa un comentari\nFiled under Ciència i castells, L'actualitat castellera Tagged with Jornades de Prevenció de Lesions\nL’estudi psicològic de la canalla diu que l’experiència els és molt positiva\n08/04/2013 Deixa un comentari\nLes vivències dels nens i nenes que formen part d’una colla castellera representen una “experiència molt positiva” en termes generals. Aquesta és la principal conclusió de l’estudi psicològic encarregat per la Coordinadora de Colles Castelleres de Catalunya i que s’ha presentat aquest dissabte en el marc de la Jornada de Prevenció de Lesions en el Món Casteller a Tarragona. Aquesta dissetena edició de la Jornada, organitzada per la CCCC, la Colla Jove Xiquets de Tarragona, els Pataquers de la URV i el Grup de Foment de la Ciència i la Salut en el Món Casteller, ha suposat un rècord absolut d’assistència, amb més de 300 persones de prop de 60 colles diferents.\nPel que fa a l’estudi, desenvolupat per la Universitat Autònoma de Barcelona i amb la col·laboració del CAR de Sant Cugat, es va dur a terme al llarg dels darrers dos anys, amb entrevistes i enquestes a la canalla de prop de 30 colles diferents. L’estudi indica que la canalla castellera se situa en nivells molt alts quant a valors com ara la diversió, l’autoestima i la competència. També es constata que són autònoms a l’hora de decidir practicar l’activitat castellera i si tiren avall en un castell. Pel que fa a l’ansietat, els nivells detectats se situen a la part mitja de l’escala, comparable amb altres activitats com el futbol, bàsquet, handbol, etc. És interessant destacar també que no s’han detectat diferències significatives entre colles.\nA banda d’aquest estudi, la Jornada ha ofert un ampli ventall de ponències, tallers i reunions dedicades a qüestions molt diverses, com ara la kinesiologia aplicada als castells, hàbits alimentaris saludables, els riscos de la gent gran o la tècnica de l’estructura del cinc. També s’ha convocat per primer cop un concurs de pòsters científics, que han guanyat Alba Pellissé i Jordina Massagué amb un pòster que proposa una recerca sobre el sòl pèlvic en dones castelleres, mentre que el segon premi ha correspost al protocol d’actuació sanitària a plaça dissenyat pels Castellers de Barcelona i la Creu Roja.\nLa CCCC programa dos nous cursos de primers auxilis a Barcelona i Tarragona\n09/10/2012 Deixa un comentari\nLa Coordinadora edita la versió en pòster del llibret “Fem pinya”\n06/10/2012 Deixa un comentari\nLa Coordinadora de Colles Castelleres ha editat una versió en pòster del popular llibret de prevenció castellera “Fem pinya”, que inclou consells i mesures de seguretat que cal adoptar per tal de participar en l’activitat castellera. S’ha fet una tirada d’un miler d’exemplars, gràcies al suport d’Allianz, entitat asseguradora del món casteller, que ja s’ha començat a distribuir per les colles. Aquest dijous, aprofitant una reunió organitzativa del Concurs de Tarragona, es va distribuir a més de 30 agrupacions castelleres.\nEl pòster, de grans dimensions, és un resum del llibret “Fem pinya”, editat inicialment el 2008 i del qual l’any passat ja se’n va fer una segona edició. Explica, amb el suport de dibuixos molt entenedors, quina és la manera correcta d’actuar dins una pinya castellera: col·locació, com actuar en cas de caiguda, etc. El nou format pòster permetrà que les colles el tinguin penjat al seu local, la qual cosa facilitarà una major difusió i la possibilitat de repassar conceptes amb facilitat.\nFiled under L'actualitat castellera Tagged with Fem Pinya, Jornades de Prevenció de Lesions\n29/03/2012 Deixa un comentari\nCoincidint amb el seu 40è aniversari, els Bordegassos de Vilanova han organitzat enguany, juntament amb la Coordinadora i el Grup de Foment, la XVI Jornada de Prevenció de Lesions en el Món Casteller. La Jornada es durà a terme el dissabte 14 d’abril a l’IES Manel de Cabanyes (Av. Francesc Macià 110-114), de les deu del matí a les sis de la tarda.\nPer participar a les jornades, cal inscriure’s prèviament a través del web, des d’on també es poden triar els tallers als quals es vol participar. Les inscripcions són gratuïtes però estan limitades a 250 castellers, i el període per inscriure’s es tanca el dia 7 d’abril.\nLa CCCC resol que el casteller accidentat “es trobava en una postura inadequada”\n17/09/2011 1 comentari\n29/08/2011 1 comentari\nEns hem traslladat a la nova web dels Xics de Granollers. Podràs trobar aquesta notícia a https://www.xics.cat/efectes-de-la-faixa/\nFiled under Ciència i castells Tagged with faixa, Jornades de Prevenció de Lesions, medicina\n23/07/2011 Deixa un comentari\nFiled under L'actualitat castellera Tagged with CCCC, Fem Pinya, Jornades de Prevenció de Lesions, Patrimoni de la Humanitat


JAUME PUJOL: David, pecador i sant | Diari La República Checa\nJAUME PUJOL: David, pecador i sant\nREDACCIÓ25 Maig, 20190\nUn dels personatges centrals de l’Antic Testament és David, per això no podia faltar en aquests comentaris sobre la Bíblia. És un home valent i alhora feble, pecador i sant, amb judici i amb passions, però la seva principal característica és el seu anhel d’estimar Déu amb totes les seves forces.\nLa seva elecció és iniciativa divina. Recordem el mandat que tenia Samuel de cercar entre els fills de Jessè l’escollit pel Senyor per a ser rei d’Israel. Va descartant els fills que li presentava, fins arribar a David, el menor, que pasturava el ramat quan és requerida la seva presència. Humanament semblava el menys indicat per a la tasca, però Déu veu les coses d’una altra manera. Tota vocació té aquest tret comú que el papa Francesc resumeix dient que Déu ens primerea. Ens crida pel nostre nom, no per raó dels nostres mèrits, sinó perquè és la seva voluntat.\nQuan David desafia Goliat és com si el jove desitgés tornar a Déu la confiança. Ara és ell qui confia en Déu per a una missió que sembla impossible: derrotar amb una fona i una pedra el gegant que el desafia amb la seva llança. Així són les experiències de molts sants que, partint de la seva debilitat, fan coses grans.\nPerò aquest David, convertit ja en un guerrer admirat pel poble, quan s’allunya de Déu és capaç dels pecats més greus. Un dia es deixa portar per la curiositat i allà inicia el seu camí que el porta primer a cometre adulteri amb la dona d’Uries i després a preparar la mort d’aquest situant-lo en un blanc fàcil per als seus enemics.\nQuan el profeta Natan li retreu aquesta conducta i li posa en relleu els seus pecats, David admet la seva culpa i deixa expressions memorables que recull el Salm 51, anomenat Miserere. El de menys és si va ser compost directament per ell o per altres recollint aquesta experiència seva. En qualsevol cas, ens mostra un governant compungit que demana sincerament perdó a Déu.\nAquesta és una altra lliçó de David: la seva humilitat, la que necessita tota persona per reconèixer que ha pecat. Acudir al perdó de Déu —a través del sagrament de la penitència instituït per Jesucrist— és font de goig, perquè a través d’ell quedem nets.\nAltres consideracions caldria fer sobre David: la seva generositat amb Saül, quan aquest el persegueix i no vol venjar-se quan se li ofereix l’ocasió; o la seva oració, quan demana: «Creeu en mi, Senyor, un cor ben pur.» El regnat de David, mil anys abans de Crist, és una de les més clares manifestacions d’amor de Déu al poble escollit.\n† Jaume PUJOL\nAdministrador apostòlic de l’arxidiòcesi de Tarragona\npreviousQuant han gastat els partits en la campanya electoral?\nnextEduard Punset, enterrat a Tarragona


PER QUÈ..?: 11è. Per què es produeix la boira?\n11è. Per què es produeix la boira?\nL’altre dia anava en cotxe a primera hora del matí i em vaig trobar amb una densa boira, cosa que em va fer posar les llums corresponents. Em va cridar molt l’atenció aquest fenomen, ja que no n’havia trobat mai en aquesta zona del Vallés Occidental, sinó que és més pròpia de les zones més baixes com Lleida o Vic. Va ser un pensament que em va marxar ràpid, però la meva copilot igual d’estranyada que jo em va preguntar...I per què es produeix la boira? Davant d’aquesta pregunta un llarg silenci i llavors se’m va encendre el dispositiu d’alarma, i dins del meu cap no parava de ressonar la seva veu....perquè...perquè...perquè... (eco)\nNo vaig poder dormir aquella nit, així és que em vaig empassar totes les emissions del temps de tv3, vaig estar a punt de trucar al Tomàs Molina i tot. I finalment vaig trobar la resposta de per què es produeix la boira en determinades zones.\nEns trobem davant d’un fenomen meteorològic aparentment simple, però molt divers. La major part de les boires es produeixen a l’evaporar-se la humitat del terra, la qual cosa provoca l’ascens de l’aire humit que al refredar-se es condensa donant lloc a la formació d’aquests núvols baixos. No a tot arreu hi ha la mateixa boira, així doncs, es classifica segons el tipus de refredament que va donar origen a la condensació. Hi ha la boira de vapor, la boira de gel, però les que més predominen en les zones de Lleida i la que vaig contemplar jo a Sabadell són la boira de radiació i la boira de vall. Aquesta última es forma a les valls, normalment a l’hivern. És el resultat de la inversió de temperatura, causada per l’aire fred que s’assenta a la vall, mentre que l’aire calent passa per damunt d’aquest. És per això que a l’hivern quan a la resta de Catalunya fa sol, a les zones de Lleida hi ha boira. Normalment dura bastant dies. L’altra, la boira de radiació és molt semblant, es dóna quan la temperatura del terra és refreda o quan hi ha molta humitat a les capes baixes del terra. El calor puja cap amunt i es produeix una condensació en l’aire proper al terra, donant lloc a la boira. Normalment aquesta és de curta duració.\nEn aquests casos les llums que s’utilitzen són les antiboira que són de color groc, ja que aquest color produeix una major dispersió en les partícules d’aigua que la formen.\nL’aparició d’aquest fenomen meteorològic és molt perillós, per això en alguns aeroports s’ha intentat combatre la boira a través de l’ús de calor o dispersant partícules de sal en l’aire, la qual cosa ha tingut cert èxit en temperatures per sota dels 0ºC.\nFinalment, després de saber això ja vaig poder dormir tranquil•lament...